दो टैंपो में लदा 15 लाख का पीतल और तांबा बरामद
पुलिसने चास-पुरुलिया मुख्य मार्ग पर जेल मोड़ के समीप दो मालवाहक टैंपो में लदा अवैध तांबा, पीतल के प्लेट स्क्रैप को बरामद कर लिया है। इसकी जानकारी देते हुए चास के अनुमंडल पुलिस पदाधिकारी अरविंद कुमार सिन्हा ने कहा कि 28 दिसंबर की रात में आठ बजे पिंड्राजोरा थाना प्रभारी रंजीत कुमार को सूचना मिली थी कि चास जेल मोड़ पर पीतल तांबा लदे दो टैंपो खड़े हैं। इसके बाद पुलिस की एक टीम ने मौके पर पहुंचकर दोनों टैंपो को जब्त कर लिया। टैंपो में लगभग 15,00,000 रुपए मूल्य के पीतल, तांबा स्क्रैप लदे हुए थे। दोनों मालवाहक टैंपो का नंबर क्रमश: जेएच-09 पी-2576 जेएच-09 क्यू-4022 है। जांच के क्रम में पता चला है कि बरामद किया गया पीतल तांबा बालीडीह के दलजीत सिंह उर्फ लालू राकेश पांडेय के गोदाम से लादकर पश्चिम बंगाल ले जाया जाना था। छापामारी टीम में पिंड्राजोरा थाना प्रभारी रंजीत कुमार, एएसआई विजय, हवलदार शिवदानी, आरक्षी हरिहर महतो, महेंद्र राम, ओमनारायण ओझा चिंतामणी सिंह शामिल थे।
टैंपो सहित जब्त किए गए सामान।
hin_Deva hin_Deva hin_Deva